Lav et referat af nedenstående tekst:

Tekst:
300 tilskuere var mødt op på Klitmøller Stadion for at se byens fodboldhold spille mod Jammerbugt FC. Hele byen var mødt op, husker holdets cheftræner, Martin Haahr. Serie 3-holdet fra Thy spillede en god kamp mod storebroren fra nord, og Martin Haahr og spillerne havde en følelse af stolthed - for de kunne godt følge med, selvom de spillede mod et 2. divisionshold. Derfor var det heller ikke en skuffet formand, som måtte se Klitmøller IF tabe kampen, og dermed også chancen for at komme videre i 2. runde af pokalturneringen. - Men det var da lidt en flad fornemmelse at ryge ud så tæt på, for vi kunne jo ligeså godt være gået videre, siger formanden for klubben, Randy Oddershede. Som i sommeren '92 Men skæbnen ville, at underdog'en fra Klitmøller fik en chance til. I sidste uge blev Jammerbugt FC erklæret konkurs, og hvem skulle så spille rykke videre i turneringen og spille næste kamp mod Sædding/G IF? - Vi kontaktede DBU, som sagde, at der ingen ændringer var i turneringen, fordi Jammerbugt så bliver tabende hold, fortæller formand Randy Oddershede. Men ved nærmere eftersyn kom DBU på andre tanker. Der var en undtagelse for reglen om, at ”alle tidligere resultater består”. - Vi fik en mail om, at fordi Jammerbugt FC er gået konkurs, så er vi videre i turneringen. Og det er ret sjovt, for det har vi aldrig prøvet før, siger Randy Oddershede. - Det er lidt som Danmarks wildcard til EM i sommeren 1992, tilføjer træner Martin Haahr. Spiller mod de store drenge Det er ikke hver dag Klitmøller IF går videre i pokalturneringen. Faktisk er det aldrig sket før. Og derfor var det både overraskende, fantastisk og trist på samme tid, at få beskeden om Jammerbugts skæbne. - Vi både smiler, og græder. For der er kæmpe sympati med Jammerbugt. Det er jo en trist baggrund, vi går videre på, men vi er også rigtig glade for det - og spændte, siger Martin Haahr. For nu er Klitmøller IF videre til 2. runde i pokalturneringen, og det betyder, at Thy-holdet kan komme til at møde nogle noget større hold. - Nu er der en mulighed for, hvis vi går videre, at vi kan møde hold som AGF, AaB og så videre, som vi har set spille i fjernsynet. Det er sjovt, for os. De andre hold træner jo flere gange om dagen, og vi træner måske et par gange om ugen, hvis ikke der skal hentes børn, eller konen skal passes. Det er ikke kage-form, men altså, vi bryster os heller ikke af at være i marathon-form, nogen af os, siger Martin Haahr med et grin. Med på lånt tid Men klubben tager én kamp ad gangen, siger han, og har ikke forventninger om at komme langt. - Vi ved godt, at vi er med på lånt tid, og det bliver helt sikkert benhårdt. Men jeg mener altså ikke, det er sket før, at et lille serie 3-hold spiller med i runde to af pokalturneringen. Så vi vil da kæmpe for at komme med i historiebøgerne, siger han. Og det kan de, hvis de rammer dagen, som de gjorde mod Jammerbugt FC. - Hvis vi er heldige og dygtige til at byde dem op til dans, og kommer videre derfra, så venter der nogle større hold, som er superligahold. Så kan vi grine lidt af, at Klitmøller ikke kun er en surfer-by, men nu også en fodbold-by, siger Martin Haahr. Klitmøller IF skal spille næste første kamp i runde 2 på hjemmebane mod Sædding/G IF på onsdag.

Referat:
Klitmøller IF skal alligevel videre i pokalturneringen. Holdet kom med på et overraskende afbud.